Yrittäjyyskasvatuksen leirikurssi (YR1)
Kurssi on toiminnallinen kokonaisuus, yrittäjyyden leirikurssi, joka jakautuu kahteen moduuliin. Moduuli A (½ kurssia) suoritetaan osallistumalla teemaleirille. Moduuli B (½ kurssia) suoritetaan osallistumalla leiriohjaajakoulutukseen, suunnittelutapaamisiin (1-3) sekä ohjaamalla leiri. 
Tavoitteet
Yrittäjyyskasvatuksen leirillä opitaan luovaa ajattelua, ideointia, sosiaalisia taitoja ja löydetään omia vahvuuksia. Opiskelija saa käsityksen innovaatioprosessista, ideoinnin vaiheista, idean jatkokehittelystä sekä esittelystä arviointiraadille. Opiskelija ymmärtää, että yritystoiminnassa ja työelämässä toimitaan yhteistyössä. Leirillä opitaan heittäytymistä, paineenalaisena työskentelyä, sosiaalisia taitoja, esiintymistä, yrittämistä ja yhdessä tekemällä oppimista.
Tutorina opiskelija oppii ohjamaan nuorempia opiskelijoita. Hän ymmärtää kannustavan ja myönteisen ilmapiirin tärkeyden leirillä sekä oppimisessa. Opiskelija ymmärtää,  että  tavoitteet saavutetaan, kun koko ryhmä antaa oman parhaan panoksensa sekä ryhmässä että yksilönä. Ohjaajana opit valmistautumisen merkityksen, johtamaan ja antamaan ohjeita, ratkomaan esille tulevia ongelmia, huomioimaan erilaisia ohjattavia ja kantamaan vastuuta.
Keskeiset sisällöt
- idean etsiminen ja kehittäminen liikeideaksi
- liiketoimintasuunnitelman tekeminen sähköiseen muotoon
-  ryhmän SWOT - analyysi
-  markkinointisuunnitelma 
-  idean kannattavuuden arviointi
-  esiintymistaidot yritystoiminnassa
-  vuorovaikutustaidot ja yhteistyön tehostaminen
-  tiimihengen kohottamisvalmennus 
-  tavoitteiden saavuttaminen ja yritysesittely
Työmenetelmät
Leirillä oppiminen tapahtuu tekemisen kautta, valmiin ohjelmapohjan avulla. Ohjattu ohjelma rakentuu yhteisluennoista ja tietoiskusta sekä pienistä ja suurista rastitehtävistä. Tehtävärastit ovat tieto-, taito- ja toimintarasteja.  Toimintarastien pääasiallinen tavoite on leiriläisten vireystilan ylläpitäminen ja nostaminen.  Rastien aikana ideoidaan uutta ja kehitetään ideasta yritysesitys. Leiri huipentuu yhteiseen tilaisuuteen, jossa oppilaat esittävät luomansa yrityksen tarinan ja uudet innovatiiviset ideat. Sisällöt käydään moduulissa A ohjattavan näkökulmasta ja moduulissa B ohjaajan näkökulmasta.

Arviointi
[bookmark: _GoBack]Kurssi arvioidaan suoritusmerkinnällä, moduuli A ½ kurssia ja moduuli B ½ kurssia. 
